DOD ซีอีโอเก่าไป..ธุรกิจใหม่มา
กลายเป็นหุ้นนอกสายตาของนักลงทุนไปพร้อม ๆ กับกระแสกัญชง-กัญชาที่ค่อย ๆ ดรอปไป (เนื่องจากยังอยู่ในวงล้อของเกมการเมือง) สำหรับหุ้นอาหารเสริมอย่างบริษัท ดีโอดี ไบโอเทค จำกัด (มหาชน) หรือ DOD..!! จนตอนนี้มีสถานะเป็นหุ้นต่ำไอพีโอที่ 9.30 บาท ไปเรียบร้อยโรงเรียนจีนแล้ว (วานนี้ปิดตลาดที่ 4.60 บาท ราคาไม่เปลี่ยนแปลง ด้วยมูลค่าการซื้อขาย 976,000 บาท)
1 ธ.ค. 2565

กลายเป็นหุ้นนอกสายตาของนักลงทุนไปพร้อม ๆ กับกระแสกัญชง-กัญชาที่ค่อย ๆ ดรอปไป (เนื่องจากยังอยู่ในวงล้อของเกมการเมือง) สำหรับหุ้นอาหารเสริมอย่างบริษัท ดีโอดี ไบโอเทค จำกัด (มหาชน) หรือ DOD..!! จนตอนนี้มีสถานะเป็นหุ้นต่ำไอพีโอที่ 9.30 บาท ไปเรียบร้อยโรงเรียนจีนแล้ว (วานนี้ปิดตลาดที่ 4.60 บาท ราคาไม่เปลี่ยนแปลง ด้วยมูลค่าการซื้อขาย 976,000 บาท)
ส่วนหนึ่งเป็นเพราะผลประกอบการในช่วงที่ผ่านมาไม่ปัง งบไตรมาส 3/2565 กำไรสุทธิลดลงฮวบฮาบเหลือแค่ 298,000 บาท เมื่อเทียบกับช่วงเดียวกันของปีก่อนที่มีกำไรสุทธิ 21 ล้านบาท ส่งผลให้งวด 9 เดือนแรกปีนี้ พลิกมาขาดทุนสุทธิ 36 ล้านบาท เมื่อเทียบกับช่วงเดียวกันปีก่อนที่มีกำไรสุทธิ 19 ล้านบาท
เลยทำให้นักลงทุนพร้อมใจกันเทหุ้น DOD อย่างที่เห็น…
ขณะที่ ความเคลื่อนไหวล่าสุดของ DOD เป็นการประกาศลาออกของ “ธนิน ศรีเศรษฐี” จากตำแหน่ง CEO, กรรมการบริษัท และประธานกรรมการบริหาร โดยมีผลตั้งแต่วันที่ 30 พ.ย. 2565 เป็นต้นไป
พร้อมประกาศแต่งตั้ง “ต่อลาภ ไชยเชาวน์” ให้นั่งรักษาการ CEO, กรรมการบริษัท และรักษาการประธานกรรมการบริหาร แทน “ธนิน” ไปพลาง ๆ ก่อน โดยมีผลตั้งแต่วันที่ 1 ธ.ค. 2565 เป็นต้นไป
ว่าแต่เกิดอะไรขึ้นกับ DOD นะ..? ทำไมจู่ ๆ CEO ก็มาประกาศลาออกอย่างนี้ล่ะเนี่ย..?
ที่จริง DOD ไปดึง “ธนิน” จาก GP Group มานั่ง CEO ได้แค่ 2 ปีเศษเท่านั้นนะ (เข้ามาวันที่ 4 พ.ค. 2563)…แต่ไม่ทันไรก็ไปซะแล้ว…
ขณะที่ การเข้ามาของ “ธนิน” นั้น มาพร้อมกับความคาดหวังที่ว่าจะปลุกปั้นให้ DOD ก้าวขึ้นสู่ผู้นำธุรกิจผลิตผลิตภัณฑ์ความงามและสุขภาพ ทั้งผลิตภัณฑ์เครื่องสำอางและสกินแคร์ ผลิตภัณฑ์เสริมอาหารแบบครบวงจร ในระดับภูมิภาคเอเชีย และไปสู่ระดับโลกในอนาคต
แต่ช่วง 2 ปีที่ผ่านมา เหมือนโชคไม่เข้าข้างเอาซะเลย มาเจอพายุโควิดพัดถล่ม ทำให้ธุรกิจดั้งเดิมรับจ้างผลิตผลิตภัณฑ์อาหารเสริมเงียบหายไป ตอนนี้แม้เริ่มดูดีขึ้น หลังโควิดคลี่คลาย แต่ก็ยังไม่ชัด ส่วนธุรกิจเครื่องสำอางยิ่งไปกันใหญ่ ตอนนี้ยังไม่กลับมาเลย
ขณะที่ธุรกิจใหม่ที่เกี่ยวข้องกับกัญชง-กัญชา ซึ่ง DOD หวังจะฝากผีฝากไข้ ก็ไม่เป็นไปตามแผน ตอนแรกกระแสก็แรงงส์อยู่หรอก แต่ตอนหลังกระแสดับไป (ดูจากท่าทีของเกมการเมืองแล้ว คงต้องร้องเพลงรอร๊อรอกันต่อไป) ที่ไปก็แค่กระแสหุ้น DOD เท่านั้น ซึ่งตอนนี้ก็เริ่มกลับคืนสู่สามัญแล้ว..!!
เรียกว่าในแง่ปัจจัยพื้นฐานของธุรกิจ ไม่มีพัฒนาการเชิงบวกให้เห็นเลย…
DOD ก็เลยใช้จังหวะนี้ปรับโครงสร้างผู้บริหารอ๊ะป่าว..?? พร้อม ๆ กับการเสริมแกร่งธุรกิจอาหารเสริม ด้วยการรุกสู่ธุรกิจจำหน่ายผลิตภัณฑ์อาหารเสริม ผ่านบริษัท เอ เมตาเวิร์ส จำกัด ซึ่งเป็นบริษัทใหม่เอี่ยมอ่องที่เพิ่งจัดตั้งขึ้นมา โดยมีทุนจดทะเบียน 10 ล้านบาท
ไฮไลต์อยู่ที่มีการดึงบุคคลภายนอกที่มีความเชี่ยวชาญด้านธุรกิจจำหน่ายผลิตภัณฑ์เสริมอาหารมาร่วมลงทุนด้วย ประกอบด้วย “ทัศนวรรณ ศรีวิจิตต์” ถือหุ้น 30% “อริย์ธัช สนัย” ถือ 10% และ “ดารุณีย์ คงภักดี” ถือ 10% ในขณะที่ DOD ถือหุ้น 50%
ก็น่าสนใจว่า การรุกสู่ธุรกิจจำหน่ายผลิตภัณฑ์อาหารเสริมของ DOD ในครั้งนี้ จะปังหรือเปล่า..? ยังไม่รู้
แต่ดูเหมือนพอซีอีโอเก่าไป..ธุรกิจใหม่มานะเนี่ย..!!
…อิ อิ อิ…